stanford-oval/wikipedia huggingface dataset:
อ่าวเยนีเซย์
แหล่งข้อมูลอื่น

Dissolved organic matter (DOM) in the estuary of the Yenisei
Salt intrusions in Siberian river estuaries
Freight map เก็บถาวร 2015-09-06 ที่ เวย์แบ็กแมชชีน
Pictures
German-Russian project on Siberian River Run-off
อำเภอจะแนะ

ระวังสับสนกับ อำเภอจะนะ
| อำเภอจะแนะ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chanae
คำขวัญ: ดินแดนรอยเท้าหลวงพ่อเพชร เจ็ดสายน้ำตกสวย เมืองรวยผลไม้ ไอร์บือแตล่องแก่ง แหล่งบอนหลากสี คู่บารมีช้างเผือก
แผนที่จังหวัดนราธิวาส เน้นอำเภอจะแนะ
พิกัด: 6°5′54″N 101°41′36″E﻿ / ﻿6.09833°N 101.69333°E﻿ / 6.09833; 101.69333
ประเทศ:  ไทย
จังหวัด: นราธิวาส
พื้นที่
 • ทั้งหมด: 607.2 ตร.กม. (234.4 ตร.ไมล์)
ประชากร (2564)
 • ทั้งหมด: 39,517 คน
 • ความหนาแน่น: 65.08 คน/ตร.กม. (168.6 คน/ตร.ไมล์)
รหัสไปรษณีย์ : 96220
รหัสภูมิศาสตร์: 9612
ที่ตั้งที่ว่าการ: ที่ว่าการอำเภอจะแนะ เลขที่ 156 หมู่ที่ 3 ถนนจะแนะ-ดุซงญอ ตำบลจะแนะ อำเภอจะแนะ จังหวัดนราธิวาส 96220
 ส่วนหนึ่งของสารานุกรมประเทศไทย
จะแนะ เป็นอำเภอหนึ่งของจังหวัดนราธิวาส
ที่ตั้งและอาณาเขต

อำเภอจะแนะตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอศรีสาครและอำเภอระแงะ
ทิศตะวันออก ติดต่อกับอำเภอระแงะและอำเภอสุคิริน
ทิศใต้ ติดต่อกับรัฐกลันตัน (ประเทศมาเลเซีย)
ทิศตะวันตก ติดต่อกับอำเภอเบตงและอำเภอธารโต (จังหวัดยะลา)
ประวัติ

ท้องที่อำเภอจะแนะเดิมเป็นส่วนหนึ่งของตำบลจะแนะ อำเภอระแงะ ทางราชการได้แบ่งพื้นที่การปกครองออกมาตั้งเป็น กิ่งอำเภอจะแนะ ตามประกาศกระทรวงมหาดไทยเมื่อวันที่ 23 มิถุนายน พ.ศ. 2526 โดยมีผลบังคับตั้งแต่วันที่ 12 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 30 ธันวาคม พ.ศ. 2530 ยกฐานะกิ่งอำเภอแห่งนี้ขึ้นเป็น อำเภอจะแนะ โดยมีผลบังคับตั้งแต่วันที่ 31 ธันวาคม ปีเดียวกัน
วันที่ 7 ตุลาคม 2518 ตั้งตำบลดุซงญอ แยกออกจากตำบลจะแนะ
วันที่ 12 ตุลาคม 2525 ตั้งที่ทำการไปรษณีย์ดุซงญอ ท้องที่อำเภอระแงะ
วันที่ 23 มิถุนายน 2526 แยกพื้นที่ตำบลจะแนะ และตำบลดุซงญอ จากอำเภอระแงะ มาตั้งเป็น กิ่งอำเภอจะแนะ และให้ขึ้นการปกครองกับอำเภอระแงะ
วันที่ 23 มิถุนายน 2530 ตั้งตำบลผดุงมาตร แยกออกจากตำบลดุซงญอ
วันที่ 31 ธันวาคม 2530 ยกฐานะกิ่งอำเภอจะแนะ อำเภอระแงะ เป็น อำเภอจะแนะ
วันที่ 31 สิงหาคม 2531 ตั้งตำบลช้างเผือก แยกออกจากตำบลจะแนะ
วันที่ 14 พฤศจิกายน 2562 แยกหมู่บ้านมะนังกาแยง หมู่ที่ 3 ตำบลจะแนะ จัดตั้งเป็นหมู่บ้านใหม่อีก 1 หมู่บ้าน ชื่อหมู่บ้านละหาร โดยกำหนดให้เป็นหมู่ที่ 11 ของตำบลจะแนะ
การแบ่งเขตการปกครอง > การปกครองส่วนภูมิภาค

อำเภอจะแนะแบ่งเขตการปกครองย่อยออกเป็น 4 ตำบล 32 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1. | จะแนะ |  |  |  | (Chanae) |  |  |  | 11 หมู่บ้าน |  |
| 2. | ดุซงญอ |  |  |  | (Dusong Yo) |  |  |  | 8 หมู่บ้าน |  |
| 3. | ผดุงมาตร |  |  |  | (Phadung Mat) |  |  |  | 6 หมู่บ้าน |  |
| 4. | ช้างเผือก |  |  |  | (Chang Phueak) |  |  |  | 7 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอจะแนะประกอบด้วยองค์กรปกครองส่วนท้องถิ่น 4 แห่ง ได้แก่
องค์การบริหารส่วนตำบลจะแนะ ครอบคลุมพื้นที่ตำบลจะแนะทั้งตำบล
องค์การบริหารส่วนตำบลดุซงญอ ครอบคลุมพื้นที่ตำบลดุซงญอทั้งตำบล
องค์การบริหารส่วนตำบลผดุงมาตร ครอบคลุมพื้นที่ตำบลผดุงมาตรทั้งตำบล
องค์การบริหารส่วนตำบลช้างเผือก ครอบคลุมพื้นที่ตำบลช้างเผือกทั้งตำบล
เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล)

| มหาอำมาตย์เอกเจ้าพระยาพระเสด็จสุเรนทราธิบดี   (หม่อมราชวงศ์เปีย มาลากุล)ร> ว., ป.จ., ป.ช., ป.ม. |
| --- | --- |


เสนาบดีกระทรวงธรรมการ
ดำรงตำแหน่ง 6 เมษายน พ.ศ. 2454 – 28 มีนาคม พ.ศ. 2458  (3 ปี 356 วัน)
กษัตริย์: พระบาทสมเด็จพระมงกุฎเกล้าเจ้าอยู่หัว
ก่อนหน้า: เจ้าพระยาวิชิตวงศ์วุฒิไกร (หม่อมราชวงศ์คลี่ สุทัศน์)
ถัดไป: เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
ปลัดทูลฉลองกระทรวงธรรมการ
ดำรงตำแหน่ง พ.ศ. 2445 – พ.ศ. 2454
กษัตริย์: พระบาทสมเด็จพระจุลจอมเกล้าเจ้าอยู่หัว พระบาทสมเด็จพระมงกุฎเกล้าเจ้าอยู่หัว
ก่อนหน้า: พระยาวิชิตวงศ์วุฒิไกร (หม่อมราชวงศ์คลี่ สุทัศน์)
ถัดไป: พระยาธรรมศักดิ์มนตรี (สนั่น เทพหัสดิน ณ อยุธยา)
 
ข้อมูลส่วนบุคคล
เกิด: 16 เมษายน พ.ศ. 2410 เมืองพระนคร ประเทศสยาม
เสียชีวิต: 14 กุมภาพันธ์ พ.ศ. 2460 (49 ปี) เมืองพระนคร ประเทศสยาม
ศาสนา: พุทธ
คู่สมรส: ท่านผู้หญิงเสงี่ยม มาลากุล ณ อยุธยา
บุตร: 8 คน

โรงเรียนมัธยมวัดเบญจมบพิตร เจ้าพระยาพระเสด็จสุเรนทราธิบดีจัดทำหลักสูตรการสอน ตามพระราชดำริพระบาทสมเด็จพระจุลจอมเกล้าเจ้าอยู่หัว
มหาอำมาตย์เอก เจ้าพระยาพระเสด็จสุเรนทราธิบดี นามเดิม หม่อมราชวงศ์เปีย มาลากุล (16 เมษายน พ.ศ. 2410 – 14 กุมภาพันธ์ พ.ศ. 2460) อดีตเสนาบดีกระทรวงธรรมการ
ประวัติ

หม่อมราชวงศ์เปีย มาลากุล เกิดเมื่อวันที่ 16 เมษายน พ.ศ. 2410 ในรัชสมัยพระบาทสมเด็จพระจอมเกล้าเจ้าอยู่หัว เป็นโอรสในพระวรวงศ์เธอ กรมหมื่นปราบปรปักษ์ และหม่อมเปี่ยม มาลากุล ณ อยุธยา
หม่อมราชวงศ์เปีย มาลากุล ศึกษาชั้นต้นที่โรงเรียนพระตำหนักสวนกุหลาบ มีเลขประจำตัวหมายเลข 2 มีผลการเรียนดีเลิศ ซึ่งสอบได้ประโยคที่ 2 ในจุลศักราช 1248 หรือ พ.ศ. 2429
หม่อมราชวงศ์เปีย มาลากุล เข้ารับราชการในกรมศึกษาธิการ ได้รับพระราชทานโปรดเกล้าฯ เป็น หลวงไพศาลศิลปศาสตร์ ถือศักดินา  ๘๐๐ เมื่อวันที่ 23 ธันวาคม พ.ศ. 2432จากนั้นในปี พ.ศ. 2435 จึงย้ายมารับราชการอยู่ที่กระทรวงมหาดไทยในตำแหน่งพนักงานวิเศษ และได้รับพระราชทานบรรดาศักดิ์เป็น พระมนตรีพจนกิจ เมื่อวันที่ 11 มกราคม พ.ศ. 2435ท่านได้รับการไว้วางพระราชหฤทัยจากพระบาทสมเด็จพระจุลจอมเกล้าเจ้าอยู่หัว ให้เป็นผู้อภิบาลพระบาทสมเด็จพระมงกุฎเกล้าเจ้าอยู่หัว (ขณะดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร) เสด็จไปทรงศึกษาต่อ ณ ประเทศอังกฤษ ดำรงตำแหน่งเอกอัครราชทูตพิเศษไทยประจำสหราชอาณาจักรและยุโรป  ระหว่าง พ.ศ. 2440-2442
วันที่ 1 เมษายน พ.ศ. 2443 ได้รับโปรดเกล้าฯ ตั้งเป็นองคมนตรี เมื่อพระบาทสมเด็จพระจุลจอมเกล้าเจ้าอยู่หัวสวรรคต ท่านได้สาบานตนถือน้ำทรงตั้งเป็นองคมนตรีต่อในพระบาทสมเด็จพระมงกุฎเกล้าเจ้าอยู่หัว เมื่อวันที่ 24 ตุลาคม พ.ศ. 2453
จากการที่ท่านได้เห็นการศึกษาของนักเรียนไทยในต่างประเทศเป็นเวลาหลายปี  ท่านได้กราบทูลเสนอให้พระบาทสมเด็จพระจุลจอมเกล้าเจ้าอยู่หัว ทรงปรับปรุงระบบการศึกษาของไทย ร่างเป็น "โครงแผนการศึกษาในกรุงสยาม" เมื่อวันที่ 19 มิถุนายน พ.ศ. 2441 และโครงการสร้างสถานศึกษาในระดับอุดมศึกษา เมื่อวันที่ 10 เมษายน พ.ศ. 2453
ท่านได้รับพระราชทานโปรดเกล้าฯ เป็น พระยาวิสุทธสุริยศักดิ์ มีตำแหน่งในกรมมหาดเล็ก ถือศักดินา 1200 เมื่อวันที่ 30 มกราคม ร.ศ. 113 (พ.ศ. 2437)  ดำรงตำแหน่งปลัดทูลฉลองกระทรวงธรรมการ (ปัจจุบันคือกระทรวงศึกษาธิการ) วันที่ 13 กรกฎาคม พ.ศ. 2448 ท่านลาบวชเป็นภิกษุ ทรงรับเป็นนาคหลวง อุปสมบท ณ พระอุโบสถ วัดพระศรีรัตนศาสดาราม พระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ พระพิมลธรรม (ยัง เขมาภิรโต) เป็นพระกรรมวาจาจารย์ บวชแล้วไปอยู่วัดบวรนิเวศราชวรวิหาร ลาสิกขาแล้วรับราชการต่อมาจนได้เลื่อนเป็นเสนาบดีกระทรวงธรรมการ ในวันที่ 6 เมษายน พ.ศ. 2455 จากนั้นได้รับพระราชทานเลื่อนยศเป็น มหาอำมาตย์เอก เมื่อวันที่ 26 เมษายน พ.ศ. 2455
เมื่อวันอังคารที่ 11 พฤศจิกายน พ.ศ. 2456 พระยาวิสุทธสุริยศักดิ์ ได้รับสถาปนาเป็นเจ้าพระยา มีสมญาตามจารึกในสุพรรณบัฏว่า เจ้าพระยาพระเสด็จสุเรนทราธิบดี ศรีวิสุทธสุริยศักดิ์ อรรคพุทธศาสนวโรประการ ศิลปศาสตร์พิศาลศึกษานุกิจ บัณฑิตยการานุรักษ์ สามัคยาจารย์วิบุลย์ มาลากุลบริพัตร์ บรมขัติยราชสวามิภักดิ์ เสมาธรรมจักรมุรธาธร ศุภกิจจานุสรอาชวาธยาไศรย พุทธาทิไตรรัตนธาดา อภัยพิริยบรากรมพาหุ
ต่อมาท่านขอลาออกจากตำแหน่งเสนาบดีกระทรวงธรรมการ เนื่องจากมีปัญหาสุขภาพ วันที่ 28 มีนาคม พ.ศ. 2459 จึงมีพระบรมราชานุญาตให้ท่านลาออกจากตำแหน่ง และพระราชทานบำนาญอย่างเสนาบดีชั้นสูง
เจ้าพระยาพระเสด็จสุเรนทราธิบดี ป่วยเป็นโรคเรื้อรังและกระเพาะอาหารพิการมาช้านาน จนถึงแก่อสัญกรรมเมื่อวันที่ 14 กุมภาพันธ์ พ.ศ. 2460 เวลา 3 ยาม 30 นาที สิริอายุ 49 ปี 304 วัน วันต่อมา เวลาบ่าย 5 โมง สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์มาพระราชทานน้ำหลวงอาบศพ ประกอบโกศมณฑป ตั้งบนชั้น 2 ชั้น ฉัตรเบญจาตั้งประดับ พระพิธีธรรมสวดพระอภิธรรมมีกำหนด 1 เดือน
ชีวิตครอบครัว

เจ้าพระยาพระเสด็จสุเรนทราธิบดี สมรสกับท่านผู้หญิงเสงี่ยม มาลากุล ณ อยุธยา (วสันตสิงห์) มีบุตร-ธิดา 8 คน คือ
หม่อมหลวงปก มาลากุล
หม่อมหลวงปอง มาลากุล สมรสกับหม่อมเจ้าสุรวุฒิประวัติ เทวกุล
หม่อมหลวงเปนศรี มาลากุล
หม่อมหลวงเปนศักดิ์ มาลากุล
หม่อมหลวงป้อง มาลากุล
หม่อมหลวงปิ่น มาลากุล นักการศึกษาและศิลปินแห่งชาติ สมรสกับท่านผู้หญิงดุษฎีมาลา มาลากุล ณ อยุธยา
หม่อมหลวงเปี่ยมสิน มาลากุล
หม่อมหลวงปานตา มาลากุล สมรสกับนายเมืองเริง วสันตสิงห์
สมรสกับคุณเจียร ลักษณะบุตร มีธิดาคือ
หม่อมหลวงนกน้อย มาลากุล
สมรสกับคุณเลื่อน ศิวานนท์ มีบุตรคือ
หม่อมหลวงประวัติ มาลากุล
ผลงาน > ด้านการศึกษา

โดยเจ้าพระยาพระเสด็จสุเรนทราธิบดี จัดทำหลักสูตรโรงเรียนเบญจมบพิตร (โรงเรียนมัธยมวัดเบญจมบพิตรในปัจจุบัน) ตามพระราชดำริพระบาทสมเด็จพระจุลจอมเกล้าเจ้าอยู่หัว ซึ่งพระองค์ทรงกำหนดหลักสูตรแนวการสอนของโรงเรียนนี้ด้วยพระองค์เอง
ผลงาน > เพลงสรรเสริญพระบารมี

แต่เดิม การร้องเพลง "สรรเสริญพระบารมี" มีการแยกเนื้อร้องที่ใช้สำหรับ ทหารเรือหรือพลเรือนร้อง  นอกจากนี้ยังมีการแบ่งแยกเนื้อร้องบางวรรคบางตอน สำหรับชาย และหญิงร้องต่างกัน ทำให้เกิดความลักลั่น  เมื่อวันที่ 1 มีนาคม พ.ศ. 2456 เจ้าพระยาพระเสด็จสุเรนทราธิบดีได้ออกคำสั่ง กำหนดให้เพลงสรรเสริญพระบารมีมีเพียงเนื้อร้องเดียว เหมือนกันหมด
ผลงาน > เพลงสามัคคีชุมนุม

พระยาวิสุทธสุริยศักดิ์ เป็นผู้ประพันธ์คำร้องภาษาไทยของเพลง "สามัคคีชุมนุม" โดยใช้ทำนองเพลง ออลด์แลงไซน์ (Auld Lang Syne) ท่านได้รับการยกย่องว่า สามารถใส่เนื้อร้องภาษาไทยเข้าไปให้สอดคล้องกับทำนองเดิมได้อย่างเหมาะเจาะ สามารถร้องเนื้อภาษาไทยไปพร้อม ๆ กับเนื้อภาษาเดิมของเพลงได้อย่างไม่ขัดเขิน เนื้อเพลงมีความหมายลึกซึ้ง  ให้ความรู้สึกถึงความสามัคคีเป็นอันดีต่อหมู่คณะ
ผลงาน > สมบัติผู้ดี

พระยาวิสุทธสุริยศักดิ์ ได้แต่งหนังสือไว้หลายเล่ม เล่มหนึ่งที่มีชื่อเสียงคือ สมบัติผู้ดี ซึ่งกล่าวถึงหลักปฏิบัติ 10 ประการของผู้ที่มีกาย วาจา ใจ อันสุจริต  ท่านได้เรียบเรียงไว้เมื่อ พ.ศ. 2455
ยศ

7 สิงหาคม พ.ศ. 2454 - มหาอำมาตย์โท
26 เมษายน พ.ศ. 2455 มหาอำมาตย์เอก
นายกองตรี
เครื่องราชอิสริยาภรณ์

เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2455 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2456 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2455 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2453 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2437 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2457 –  เหรียญจักรพรรดิมาลา (ร.จ.พ.)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2457 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2449 –  เหรียญราชรุจิทอง รัชกาลที่ 5 (ร.จ.ท.5)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2440 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2455 – เหรียญโรงเรียนมหาดเล็กหลวง
พ.ศ. 2450 – เข็มอักษรเสด็จพระราชดำเนินประพาสยุโรปคราวแรก (เข็มเงิน)
พ.ศ. 2452 – เข็มพระชนมายุสมมงคล ชั้นที่ 2 (ทอง)
พ.ศ. 2454 – เข็มข้าหลวงเดิม
พ.ศ. 2454 – เข็มสมุหมนตรี
พ.ศ. 2454 – เข็มไอยราพต
พ.ศ. 2455 – เข็มราชินี ชั้นที่ 1
พ.ศ. 2456 – เข็มพระบรมรูปสมเด็จพระพันปีหลวง ชั้นที่ 2
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ปรัสเซีย :
พ.ศ. 2432 –  เครื่องราชอิสริยาภรณ์มงกุฎปรัสเซีย ชั้นที่ 3
ออสเตรีย-ฮังการี :
พ.ศ. 2432 –  เครื่องราชอิสริยาภรณ์จักรพรรดิฟรันทซ์ โยเซ็ฟ ชั้นที่ 5
สหราชอาณาจักรสวีเดนและนอร์เวย์ :
พ.ศ. 2432 –  เครื่องราชอิสริยาภรณ์นักบุญโอลาฟ ชั้นที่ 3
เดนมาร์ก :
พ.ศ. 2433 –  เครื่องราชอิสริยาภรณ์แดนเนอโบร ชั้นที่ 3
ญี่ปุ่น :
พ.ศ. 2433 –  เครื่องราชอิสริยาภรณ์อาทิตย์อุทัย ชั้นที่ 5
พ.ศ. 2445 –  เครื่องราชอิสริยาภรณ์มงคลรัตน์ ชั้นที่ 1
ฝรั่งเศส :
พ.ศ. 2435 –  เครื่องอิสริยาภรณ์วิชาการการศึกษา ชั้นที่ 2
เบลเยียม :
พ.ศ. 2442 –  เครื่องราชอิสริยาภรณ์เลออปอล ชั้นที่ 1
เบราน์ชไวค์ :
พ.ศ. 2453 –  เครื่องราชอิสริยาภรณ์สิงโตไฮน์ริช ชั้นที่ 1
พาสเฟรส

พาสเฟรส (อังกฤษ: passphrase) เป็นลำดับคำและสัญลักษณ์อื่น ๆ ที่ใช้ควบคุมการเข้าถึงระบบคอมพิวเตอร์ โปรแกรม หรือข้อมูล คล้าย ๆ กับรหัสผ่านแต่ปกติจะยาวกว่าเพื่อให้ปลอดภัยกว่า 
ใช้ควบคุมการเข้าถึงและการปฏิบัติการของโปรแกรมและระบบที่มีการเข้ารหัสลับ โดยเฉพาะเมื่อต้องสร้างกุญแจเข้ารหัสลับจาก พาสเฟรส
ชื่อมาจากการเลียนคำว่า พาสเวิรด์ คือรหัสผ่าน 
เชื่อกันว่าชาวอเมริกัน ซิกมันด์ เอ็น พอร์เตอร์ เป็นผู้ประดิษฐ์แนวคิดนี้เป็นครั้งแรกในปี1982
ความมั่นคง

บทความหลัก: ความแข็งแกร่งของรหัสผ่าน
เอนโทรปีข้อมูลของคำภาษาอังกฤษจริง ๆ จะน้อยกว่า 
1.1 บิต/อักษร พาสเฟรสจึงค่อนข้างอ่อนแอ
สถาบันมาตรฐานและเทคโนโลยีแห่งชาติสหรัฐ (NIST) ประเมินว่า  พาสเฟรสยาว 23 อักษร คือ "IamtheCapitanofthePina4" มีเอนโทรปี 45 บิต
สูตรที่ใช้คำนวณก็คือ
(ค่าคำนวณนี้ไม่ได้พิจารณาว่า นี่เป็นวลีที่รู้จักกันดีจากอุปรากร เอชเอ็มเอส พินนาฟอร์)
ค่าแฮชแบบ MD5 ของ พาสเฟรสนี้จะเจาะได้ภายใน 4 วินาทีโดยใช้เว็บไซต์ crackstation.net ซึ่งเร็วมาก จึงชี้ว่าวลีนี้มีอยู่ในฐานข้อมูลที่มีเพื่อใช้เจาะรหัสผ่านแล้ว
เมื่อใช้แนวทางนี้ เพื่อให้ได้ความเข้มแข็ง 80 บิตเพื่อความมั่นคงในระดับสูง (พลเรือน) ตามมาตรฐานของ NIST  พาสเฟรสจะต้องมีอักษร 58 ตัวโดยสมมุติว่า จะมีอักษรทั้งตัวเล็กตัวใหญ่และตัวเลข
ยังถกเถียงกันว่าสูตรนี้ถูกต้องหรือไม่ โดยจำนวนบิตที่ระบุอาจไม่ตรงกัน
เช่นมีผู้ระบุว่า คำที่มีอักษร 5 ตัว จะมีเอนโทรปี 2.3 บิต/อักษร ดังนั้น จึงต้องใช้ พาสเฟรสที่มีอักษรเพียงแค่ 35 ตัวเท่านั้นเพื่อให้ได้ 80 บิต
ถ้าคำหรือส่วนประกอบของ พาสเฟรส พบได้ในพจนานุกรมโดยเฉพาะฉบับอิเล็กทรอนิกส์ที่สามารถใช้เป็นอินพุตของโปรแกรมคอมพิวเตอร์ได้ พาสเฟรสก็จะอ่อนแอต่อการโจมตีโดยพจนานุกรมยิ่งขึ้น ซึ่งเป็นปัญหาเพิ่มถ้า พาสเฟรสทั้งวลีสามารถพบได้ในหนังสือคำคมหรือหนังสือที่รวบรวมวลี 
อย่างไรก็ดี ก็อาจต้องใช้ความพยายามมากกว่าที่จะนำไปปฏิบัติได้ทั้งโดยเวลาและโดยค่าใช้จ่ายถ้ามีคำใน พาสเฟรสมากพอ ถ้าเลือกคำโดยสุ่ม และถ้าจัดลำดับคำโดยสุ่ม
จำนวนวลีผสมที่ต้องทดลองอาจจะทำให้การโจมตีด้วยพจนานุกรมยากจนเป็นไปไม่ได้ 
อนึ่ง การเลือกคำคำหนึ่งที่ไม่พบเลยในพจนานุกรมใด ๆ ก็จะเพิ่มความแข็งแกร่งของ พาสเฟรสอย่างสำคัญ
เมื่อมนุษย์เป็นผู้เลือก พาสเฟรส ปกติก็จะนิยมใช้คำที่เกิดบ่อย ๆ ในภาษาธรรมชาติ 
ในกรณีที่มี 4 คำ เอนโทรปีจริง ๆ โดยมากก็จะไม่เกิน 30 บิต
เทียบกับการเลือกรหัสผ่านที่มักจะอ่อนแอยิ่งกว่านั้น 
ดังนั้น การสนับสนุนให้ผู้ใช้เลือก พาสเฟรสแม้เพียงแค่สองคำก็อาจเพิ่มเอนโทรปีจากน้อยกว่า 10 บิตให้ถึงยิ่งกว่า 20 บิต
ยกตัวอย่างเช่นโปรแกรมเข้ารหัสลับมาตรฐาน OpenPGP บังคับให้ผู้ใช้สร้าง พาสเฟรสที่ต้องใส่เมื่อถอดรหัสลับหรือเซ็นรองรับข้อความ
บริการทางอินเทอร์เน็ตเช่น Hushmail ให้บริการอีเมลเข้ารหัสลับ หรือแชร์ไฟล์ที่เข้ารหัสลับ แต่ความมั่นคงจะขึ้นอยู่กับคุณภาพของ พาสเฟรสที่เลือกเกือบทั้งหมด
เทียบกับรหัสผ่าน

พาสเฟรสต่างกับรหัสผ่าน รหัสผ่านเป็นสายตัวอักษรที่อาจมีอักษรพิเศษ อักษรตัวเล็กตัวใหญ่ และตัวเลข โดยความยาวจะต่าง ๆ กัน ส่วนมากจะมีราว ๆ 10 ตัวอักษร
เทียบกับ พาสเฟรสซึ่งเท่ากับเป็นรหัสลับหลายคำ ปกติจะยาวอย่างน้อย 14 ตัวอักษร และใช้ช่องว่างเป็นตัวแยกคำซึ่งทำให้จำได้ง่ายกว่า 
ทั้งรหัสผ่านและ พาสเฟรสมีบทบาทสำคัญในการเข้ารหัสลับข้อมูล และการรักษาความมั่นคงเพื่อเข้าถึงเว็บไซต์ ซอฟต์แวร์ และฮาร์ดแวร์
พาสเฟรสมีข้อดีหลายอย่างกว่ารหัสผ่านดั้งเดิม คือ
จำได้ง่ายกว่า ไม่เหมือนกับสายตัวอักษรและสัญลักษณ์แบบสุ่มที่ใช้ในรหัสผ่านที่แข็งแกร่งแต่จำได้ยาก  พาสเฟรสมักสร้างขึ้นจากคำหรือวลี ซึ่งทำให้ผู้ใช้จำได้ง่ายกว่า ช่วยลดการใช้รหัสผ่านที่อ่อนแอ ถูกเจาะได้ง่าย
เพิ่มความทนทานต่อการโจมตีแบบใช้กำลัง ซึ่งผู้โจมตีจะทดลองใช้อักษรทุกตัวเพื่อเจาะรหัสผ่าน แต่เพราะ พาสเฟรสมักยาวเกิน 14 ตัว ดังนั้น ก็จะเพิ่มทั้งเวลาและทรัพยากรคอมพิวเตอร์ที่จำเป็นเพื่อจะเจาะ พาสเฟรสได้
เพิ่มความทนทานต่อการเดา  พาสเฟรสปกติจะเดาได้ยากกว่าเทียบกับรหัสผ่าน ผู้ใช้มักจะเลือกรหัสผ่านที่เดาได้จากข้อมูลส่วนตัวหรือที่มีรูปแบบที่เดาได้ง่าย ๆ แต่เพราะ พาสเฟรสยาวและอาจมีคำที่ไม่เป็นคำ จึงป้องกันการเดาได้ดีกว่า
ใช้ได้กับระบบปัจจุบัน แอปและระบบปฏิบัติการสำคัญ ๆ มักจะสนับสนุน พาสเฟรสได้ถึง 127 ตัวอักษร ซึ่งผู้ใช้อาจถือเอาประโยชน์เพื่อให้ได้ความมั่นคงสูงสุด
ปัญหาอย่างหนึ่งของ พาสเฟรสที่เหมือนกับรหัสผ่านก็คือ ผู้ใช้อาจเลือกวลีที่เกี่ยวกับข้อมูลหรือความชอบส่วนตัว 
ในปี 2012 นักวิจัยที่มหาวิทยาลัยเคมบริดจ์วิเคราะห์ พาสเฟรสจากระบบ Amazon PayPhrase ของบริษัทแอมะซอน 
แล้วพบว่า พาสเฟรสในอัตราสำคัญเดาได้ง่ายเพราะผู้ใช้เลือกสิ่งที่ตนชอบใจ
เช่นชื่อภาพยนตร์ ชื่อทีมกีฬา จึงเสียประโยชน์ทางความมั่นคงเนื่องกับการมีรหัสผ่านยาว ๆ
เมื่อใช้ในการเข้ารหัสลับ  พาสเฟรสปกติจะใช้ป้องกันกุญแจรหัสลับที่สร้างโดยคอมพิวเตอร์ กุญแจรหัสลับจะเอาไว้ใช้เข้ารหัสข้อมูล 
ปกติจะยาวจนกระทั่งไม่สามารถโจมตีโดยตรงและใช้กำลังได้
ผู้โจมตีจึงต้องพยายามเจาะ พาสเฟรส ดังนั้น ปกติผู้ให้บริการก็จะใช้ฟังก์ชันแปลงให้เป็นกุญแจ (KDF) ซึ่งคำนวณค่าแฮชเป็นพัน ๆ รอบโดยมี พาสเฟรสเป็นค่าตั้งต้น 
มีผลลัพท์เป็นกุญแจที่ใช้ป้องกันกุญแจเข้ารหัสข้อมูลอีกทีหนึ่ง การคำนวณค่าแฮชซ้ำ ๆ ก็เพื่อถ่วงเวลาในการเจาะ พาสเฟรส
การเลือก

ปกติจะแนะนำให้เลือก พาสเฟรสดังนี้
ปกติยิ่งยาวเท่าไรก็ยิ่งปลอดภัยเท่านั้น แนะนำให้ยาวอย่างน้อย 15 ตัวอักษร โดยแอปหรือบริการอาจให้ใช้รหัสผ่านยาวถึง 127 ตัว
ให้ใช้อักษรจากกลุ่มต่าง ๆ ที่เป็นไปได้ อักษรตัวเล็กตัวใหญ่ ตัวเลข สัญลักษณ์ (ถ้าแอปให้ใช้)
เลือกให้ต่างกับวลีที่มีใช้ อย่าใช้วลีที่มีอยู่อย่างสามัญ จากคำคม เนื้อเพลง หนังสือ คัมภีร์ศาสนาเป็นต้น พิจารณาใช้คำที่ไม่เป็นคำ
ควรใช้พาสเพรซหนึ่ง ๆ กับบัญชีหรือแอปเดียวเท่านั้น ไม่ควรนำไปใช้ซ้ำ ๆ
เลือกให้จำได้ เลือกคำต่าง ๆ ที่ไม่เกี่ยวข้องกัน แต่ยังสามารถจำได้
อาจเลือกคำโดยสุ่มแทนการเลือกเอง เช่น จากไดซ์แวร์ แล้วตั้งเรื่องเพื่อสัมพันธ์คำต่าง ๆ ที่ได้ให้เป็นเรื่องที่จำได้
วลีที่เลือกไม่ต้องเป็นประโยค ไม่ต้องถูกไวยากรณ์
หลีกเลี่ยงการใช้ข้อมูลเกี่ยวกับผู้ใช้ เช่น วันเกิด ชื่อ ชื่อสัตว์เลี้ยง
หลีกเลี่ยงคำที่พิมพ์เป็นรูปแบบบนแป้นพิมพ์ เช่น "qwerty"
ตัวอย่างการสร้าง พาสเฟรส

ตัวอย่างหนึ่งในการสร้าง พาสเฟรสที่แข็งแกร่งก็คือการทอดลูกเต๋าเพื่อเลือกคำจากรายการที่มีคำเป็นจำนวนมาก เป็นเทคนิคที่เรียกว่า ไดซ์แวร์
แม้วิธีเช่นนี้จะเหมือนกับไม่ทำตามกฎ "ห้ามใช้คำจากพจนานุกรม" แต่จริง ๆ ความปลอดภัยของวิธีก็ขึ้นอยู่กับคำเป็นจำนวนมากที่เลือกได้จากรายการ 
ไม่ได้ขึ้นกับการปิดรายการคำไว้เป็นความลับ
ยกตัวอย่างเช่น ถ้ามีคำ 7,776 คำในรายการ แล้วเลือกคำ 6 คำโดยสุ่มจากรายการนั้น
ก็จะได้รายการวลีที่เป็นไปได้ 7,7766 = 221,073,919,720,733,357,899,776 วลี โดนมีเอนโทรปี 78 บิต
(เลือกใช้จำนวน 7,776 เพราะสามารถเลือกคำด้วยการทอดลูกเต๋า 6 ด้าน 5 ครั้ง คือ 7776 = 65)
ผู้ใช้สามารถจำลำดับคำสุ่มเช่นนี้ได้ด้วยเทคนิคการจำต่าง ๆ เช่น ปราสาทแห่งความจำ
อีกวิธีหนึ่งก็คือการเลือกวลีสองวลี โดยเปลี่ยนวลีหนึ่งให้เป็นตัวย่อ แล้วใส่เข้ากับวลีที่สอง กลายเป็น พาสเฟรสผลลัพท์
ตัวอย่างเช่น ถ้าเลือกเอาวลี 2 วลีที่ใช้ฝึกหัดพิมพ์ภาษาอังกฤษ ก็จะได้ 
The quick brown fox jumps over the lazy dog ย่อเป็น tqbfjotld
แล้วรวมเข้ากับวลี Now is the time for all good men to come to the aid of their country ซึ่งอาจจะได้ Now is the time for all good tqbfjotld to come to the aid of their country เป็น พาสเฟรส
มีข้อโต้แย้งหลายอย่างว่าทำไม พาสเฟรสเช่นนี้จึงไม่ดี
พาสเฟรสวลีนี้ปรากฏเป็นสาธารณะแล้ว ดังนั้น จึงไม่ควรใช้
ยาวมาก ซึ่งแม้ในทางทฤษฎีแล้วจะถือว่าดี แต่จริง ๆ อาจจะต้องเป็นคนพิมพ์เก่ง เพราะไม่งั้นแล้วโอกาสพิมพ์ผิดก็จะมากกว่าเพราะยาว
ทั้งปัจเจกบุคคลและองค์กรที่มุ่งมั่นกับการเจาะความปลอดภัยของคอมพิวเตอร์ ได้รวบรวมรายการรหัสผ่านที่ได้มาจากวิธีการเช่นนี้ ๆ จากคำคม เนื้อเพลง และที่มาอื่น ๆ
วิธีการเลือก พาสเฟรสทุกอย่างจะมีข้อแลกเปลี่ยนกันระหว่างความมั่นคงกับการใช้ได้ง่าย 
ความมั่นคงอย่างน้อยก็ควรจะพอเพียง แต่ก็ไม่ควรทำให้ผู้ใช้รำคาญมากเกินไป
เกณฑ์ทั้งสองนี้ควรชั่งเทียบกันให้ดีเพื่อให้เข้ากับสถานการณ์โดยเฉพาะ ๆ ได้
วิธีการเสริมความมั่นคงอย่างหนึ่งเพื่อชะลอการโจมตีแบบใช้กำลังก็คือการสร้างกุญแจเข้ารหัสจาก พาสเฟรสโดยใช้ฟังก์ชันแปลงให้เป็นกุญแจ (KDF) ซึ่งทำให้คำนวณค่าที่เป็นผลลัพธ์ได้ช้าลงเช่นฟังก์ชัน PBKDF2 ดังที่อธิบายไว้ใน RFC 2898
บทความหลัก: Key stretching
การสนับสนุนในระบบปฏิบัติการต่าง ๆ

วินโดวส์สนับสนุน พาสเฟรสเริ่มตั้งแต่วินโดวส์ 2000 และวินโดวส์เอกซ์พี
ระบบปฏิบัติการเหมือนยูนิกซ์ปัจจุบันต่าง ๆ เช่น ลินุกซ์ โอเพนบีเอสดี เน็ตบีเอสดี โซลาริส และฟรีบีเอสดี ล้วนสนับสนุน พาสเฟรสยาวจนถึง 255 ตัวอักษร[ต้องการอ้างอิง]
ดูเพิ่ม

Keyfile
Password-based cryptography
Password psychology
เชิงอรรถและอ้างอิง

↑  Porter, Sigmund N. (1982). "A password extension for improved human factors". Computers & Security. 1 (1): 54–56. doi:10.1016/0167-4048(82)90025-6.
↑  Mahoney, Matt. "Refining the Estimated Entropy of English by Shannon Game Simulation". Florida Institute of Technology. คลังข้อมูลเก่าเก็บจากแหล่งเดิมเมื่อ 2000-08-18. สืบค้นเมื่อ 2008-03-27.
↑  "Electronic Authentication Guideline" (PDF). NIST. สืบค้นเมื่อ 2016-09-26.
↑  Johansson, Jesper M. "The Great Debates: Pass Phrases vs. Passwords. Part 2 of 3". Microsoft Corporation. สืบค้นเมื่อ 2008-03-27.
↑  Bonneau, Joseph; Shutova, Ekaterina (2012). "Linguistic Properties of Multi-word Passphrases". Financial Cryptography and Data Security (PDF). Vol. 7398. Berlin, Heidelberg: Springer Berlin Heidelberg. p. 1-12. doi:10.1007/978-3-642-34638-5_1. ISBN 978-3-642-34637-8.
1 2 3  "Password vs. Passphrase: Differences & Which Is Better?". Okta. 2023-07-14. เก็บจากแหล่งเดิมเมื่อ 2024-04-05. สืบค้นเมื่อ 2024-06-10.
↑  Godwin, Dan (2012-03-14). "Passphrases only marginally more secure than passwords because of poor choices". สืบค้นเมื่อ 2014-12-09.
↑  Lundin, Leigh (2013-08-11). "PINs and Passwords, Part 2". Passwords. Orlando: SleuthSayers.
แหล่งข้อมูลอื่น

Diceware page
xkcd Password Strength common-viewed explanation of concept
ฟุตบอลโลก 2026 รอบคัดเลือก โซนเอเชีย – รอบที่ 2

| รายละเอียดการแข่งขัน |
| --- | --- |
วันที่: 16 พฤศจิกายน ค.ศ. 2023 – 11 มิถุนายน ค.ศ. 2024
ทีม: 36 (จาก 1 สมาพันธ์)
สถิติการแข่งขัน
จำนวนนัดที่แข่งขัน: 89
จำนวนประตู: 279 (3.13 ประตูต่อนัด)
ผู้ชม: 1,724,915 (19,381 คนต่อนัด)
ผู้ทำประตูสูงสุด:  อัลโมเอซ อาลี  ซน ฮึง-มิน (คนละ 7 ประตู)
← 2022 2030 →  ปรับปรุงสถิติทั้งหมด ณ วันที่ 6 มิถุนายน ค.ศ. 2024
การแข่งขันโซนเอเชีย - รอบที่ 2 ของฟุตบอลโลก 2026 รอบคัดเลือก (อังกฤษ: 2026 FIFA World Cup qualification – AFC Second Round) ซึ่งทำหน้าที่เป็นรอบที่สองของเอเชียนคัพ 2027 รอบคัดเลือก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2026 รอบสุดท้ายที่ประเทศแคนาดา เม็กซิโก และสหรัฐ ซึ่งอยู่ภายใต้การดูแลของสมาพันธ์ฟุตบอลเอเชีย คาดว่าจะแข่งขันตั้งแต่วันที่ 16 พฤศจิกายน ค.ศ. 2023 ถึง 11 มิถุนายน ค.ศ. 2024
การจับฉลาก

การจับฉลากรอบที่สองจะจัดขึ้นในเดือนกรกฎาคม ค.ศ. 2023 เวลา 17:00 น. MST (UTC+8) ที่เอเอฟซีเฮาส์ใน กัวลาลัมเปอร์  ประเทศมาเลเซีย.
หมายเหตุ: ตัวหนา ทีมที่ผ่านเข้ารอบสำหรับ รอบที่ 3 ของฟุตบอลโลก รอบคัดเลือก.
| โถที่ 1 | โถที่ 2 | โถที่ 3 | โถที่ 4 |
| --- | --- | --- | --- |
|  ญี่ปุ่น (20)  อิหร่าน (22)  ออสเตรเลีย (27)  เกาหลีใต้ (28)  ซาอุดีอาระเบีย (54)  กาตาร์ (59)  อิรัก (70)  สหรัฐอาหรับเอมิเรตส์ (72)  โอมาน (73) |  อุซเบกิสถาน (74)  จีน (80)  จอร์แดน (82)  บาห์เรน (86)  ซีเรีย (94)  เวียดนาม (95)  ปาเลสไตน์ (96)  คีร์กีซสถาน (97)  อินเดีย (99) |  ประเทศเลบานอน (100)  ทาจิกิสถาน (110)  ไทย (113)  เกาหลีเหนือ (115)  ฟิลิปปินส์ (135)  มาเลเซีย (136)  คูเวต (137)  เติร์กเมนิสถาน (138) |  ฮ่องกง (149)†  อินโดนีเซีย (150)†  จีนไทเป (153)†  เยเมน (156)†‡  อัฟกานิสถาน (157)†  สิงคโปร์ (158)†  พม่า (160)†  เนปาล (175)†  บังกลาเทศ (189)†  ปากีสถาน (201)† |
† ทีมซึ่งไม่ทราบตัวตนในขณะจับฉลาก

‡ ทีมย้ายไปโถที่ 3 หลังจากที่ทีมโถ 4 อื่นๆ ถูกจับสลากเป็นกลุ่ม ต่อมาสุ่มจับจากโถที่ 3
|}
ตารางการแข่งขัน

ตารางการแข่งขันคาดว่าจะเป็นดังนี้, เป็นไปตาม ปฏิทินการแข่งขันระหว่างประเทศของฟีฟ่า.
| แมตช์เดย์ | วันที่ |
| --- | --- |
แมตช์เดย์ 1: 16 พฤศจิกายน ค.ศ. 2023
แมตช์เดย์ 2: 21 พฤศจิกายน ค.ศ. 2023
แมตช์เดย์ 3: 21 มีนาคม ค.ศ. 2024
แมตช์เดย์ 4: 26 มีนาคม ค.ศ. 2024
แมตช์เดย์ 5: 6 มิถุนายน ค.ศ. 2024
แมตช์เดย์ 6: 11 มิถุนายน ค.ศ. 2024